asaru.txt

Asaru n umiyn. Amuzdav Ikka tt inn ya wgllid itahl yat tmïïut igan tigrt; tamïïut ad tzdv tama n ugdz n tamdint. Ya wass tugga d g usksl, tanni d aåzzi n tromin d iroman, iwintni d id bab nsn ad tn zznzn. Yili gisn yan urom umlil issusm tt bahra, tini d ixf ns: “ app mta ka ira rbbi ad aruv yan ulvm ifulkin zund amllal ad ”. Issfld as rbbi, tfëp ilmma. Ar ttinin middn tamïïut n ugllid tozm rad taru. Lliv turu, ssn mddn is iga iwis igiyz; ar dav ttinin: tamïïut n ugllid turu igiyz! Zrin isååasn, yimvur igiyz ig Arom mlluln zund walli n ugdz. Ya wass isduqr nn s tpanut lliv iån babas d mas, issnkrt n id yini asn: - tahlat i yi nv fllawn xliv tigmmi. Issiwd tn, inin as: - waxxa. Xmmimn imarutn ns ma rad as tahln aylliv ëmin, afn nn is as ur tga amr illis n unzdam; acku ur içäaë unzdam ad asn yini uhu. Lliv nn siggln dar unzdam illis, Ifk as n tt dulggud. tili tmvra. Ikcm urom f tmïïut ns, ikks tahiäu ^ ët ns, ig argaz..! argaz ifulkin macc ittawzdav. Lliv ikka ma ikka d tmïïut ns, ittr as ad t id tssnkr zikk. trar as d, tsaqsa t: - is trit akk ssnkrv agud lli inkkr baba ad izdm? - Izd illis n unzdam ad tgit? - Yah a yargaz inu iozzan. Iffv urgaz ixf ns, inkr ils Tahiäuët ns, ig dav arom ijfln. Iddu iäë nn f tmïïut ns, imsi tt d wakal, tmmt. Iffu lpal kcmn mddn s tgmmi n urom afn nn tamïïut ns tmmut; sslkmn invmisn ns i ayt dars, awin tt it mäln tt inn. Zrin ussan ... iwats dav ulvm imarutn ns, yini asn dav: - tahlat i yi nv fllawn xliv tigmmi! Kãudn dav inin as: waxxa. Lliv bahra xmmimn, afan nn is as ur Iga amr illis n buwvrum. Ddun siggln tt, ifk asn tt. Tili tmvra; ikcm urom f tmï ^ ïut ns, ikks tahiäuët, yurri ig argaz. Lliv ikka d tmïïut ns ma ikka, Ittr as dav ad t tssnkr zikk. Tsaqsa t is ira ad inkr akud lli ittddu babas s ufëëan!? Yukz ukan dav urgaz mas tga tmïïut Ns illis n buwvrum, ijfl, ils tahiäuët, iäënn fllas, imsi tt d wakal, tmmt am tamïïut ^ ns tamzwarut. Llivd nkrn ayt dars usli ddun s tgmmi n iwitsn, afn nn tamïïut ns tmmut! Ar ttinin gratsn: -matta tagat ad? Ma rad nskr d ayt dars n tslit? Ddun ilmma mäln nn taslit. Zrin ussan ... iskr dav urom viklli bdda iskar, idda dar imarutn ns, yini asn: - tahlat i yi nv fllawn xliv tigmmi! Waxxa. Nnan as t dulggud. Ar swingimn aylliv ëmin, sbiddn awal f illis n ïïalb. Ddun dar ïïalb ur izäaë ad asn yini uhu. lliv ffvn dar ïïalb ar allan ayt tgmmi n tslit, ar ttinin: Tdda gisnt illitnv, rad as ig urom aåri, zund snat lli zwarnin. Ass n tmvra, iga darsn umussu zund win tmäla. Ikcm urom f tmï ^ ïut tamaynut, Ifjjij ikks tahiäuët ns. Ikk d is mad d is ikka, ittr as Dav ad t id tssnkr zikk zund ma imyar. Tsaqsat: -Is trit ad kid ssnkrv akud lli ittddu baba s tmzgid? Isaqsa tt ula nttan: -Izd illis n ïïalb ad tgit? Tini as: -Yah i rbbi. Ifëp urgaz lli, yummr bahra, iïïã Ya iïïã idran. Ujim, tssnkrt tmï ^ ïut ns, ils tahiäuët ns, ig dav arom, iffv g tgmmi s tazzla viklli skarn iroman. Lliv iffu lpal, iddu ugllid d tmïïut ns s tgmmi n iwitsn. ar tqln a nn afin afkka n tslit, macc ufan nn taslit s ixf ns. Ummrn bahra acku ufan tt inn tddr tfjjij tëçm i idlaln. Alsn dav i tmvra. Tini asn ilmma tslit tidt uwrgaz ns: Arom iv äënt tillas ar ittgga argaz! Izri ma izrin ... tozm tmïïut taru arba. Tddu mas n urom dar tmïïut n iwis tini as: -a rbbi a illi is tufit ad yi tpbut ad çëv iwi manik iga? Trar asd tmïïutt s tzlagt d trgagayt: - aqq imma iv i yi t tjlit! - Uhuy uhuy, ad ur tikãudt yat. Ssræs i yi ka kmmi ad yi ur içë. Tddu tmï ^ ïut tawi d yat tgäift Tdl srs taäååalt g tvmrt n toanut. Äënt tillas ikcmd urom s tgmmi ns. Ikks tahiäu ^ ët, iççl f ukrum, ar itthäaë d iwis lli isrs f iggi n idmarn ns. Vakudann tssinf mas tag ^ dift s imiq, ar ttannay iwis tcbp imi, ur sul tssn ma tskar; tvr as s taqurt: -iwi nu tasa nu?! Inkr iwis ils tahi ^ äu ^ ët ns; iffv urd sul yurri. Ar talla tm ^ ïïut ns; ar ttini i täååalt: - yak nniv am rad i yit tjlut! tvama tmïïut d ayt dars n urgaz ns. ya wass tssifä i yat tfqirt tadjaët ns ad dars tack, tzzri dars iä. Tini tfqirt d ixf ns: aq is ur ixcn ad dduv s tgmmi n ugllid bla tarzzift? Tmmav ad tamç ya ufullus, tççu gis art tsmrara ayllivt tsslkm i tavart n ill fad ad t tamç. Macc ha tillas bbknt d wakal. Isvi lpal i tfqirt lli mu idrus içëi ns ad tvama g tavart ard iffu lpal. Azgagn ffvnd g ill kra n igä ^ aä ttawzdavnin am alvm iwis n ugllid. Kra igatt yan g igäaä ad imuzdavn Ar isstaw ufulki ns win åmas. Tgawr tussart lli g ddu yat taddagt ar tsmuqul g igäaä lli. Issusm tt bahra ufulki nsn. Vaman willi ar ujim ddun ffayrn. Turri d tfqirt s tgmmi ns. Lliv ilkm iä wis sin tdu s tgmmi n ugllid tawi d is afullus ns. tsduqr tiflut n tggurt, tëçm as tmïïut n urom, tsbrrk tt, tsaqsa tt ilmma: -maxx llivd vuri ur tddit iägam? Tfk as tfqirt invmisn n ma tçëa. Tsawl as bahra f ufulki n igäaä imuzdavn, slawandd ak ^ æ yan gisn lli mu tssav “ amupdi n ifalkayn ”. tsaqsatt tmïïut n urom g tfiras n ugäiä ann afalkay. Tml as manika gant. Tfrk ilmma tmïïut i tfiras n urgaz ns. tswangm imikk, turrid dar tfqurt tini as: - a rbbi a xalti is ufiv ad d im munv ad çëv agäiä ann? tkk tzlagt tafqirt tini as: nikki kãuäv ad lkmn invmisn agllid, iskra av gar. Trar as tmïïut dulggud tini as: ad ur tikãuät, ur adt ilkm yat ur ad av ijëu yat. Tql tmïïut aylliv iïïas iwis, tmun D tfqirt s tavart. skkusnt g ddu taddagt lli ar gis ttqlnt. Azgagn n iä ffvnd dav igäaä, ssntin ar tthäaën, ar äããan ar cttan ar ssan. Taæz ilmma tmïïut argaz ns, tvr as s ism ns. Yackd dars tini as: - akk ihdu rbbi, yallah mun d idi s tgmmi nk dar iwik! Irar asd yini: - iv tram ad i yi ihdu rbbi tinit i baba ad ijjujud sa izammarn d sat tzlafin n sksu d sa n win irid d sa ivrrafn d kra igan tavawsa yawid gis sat. Isslkmd aææ mayann s vid. Ivd ffvn imddukkal inu ummrn Fjjijn, hati rann darun urriv. iv fqoan æmmcn, hati ur sar tçëam udm inu. Turri tmïïut d tfqirt s tgmmi n ugllid, tpaëëu tmïïut tini i ugllid ma illan. Iskr ugllid mas as inna iwis. Ilkm ukabaë tavart lliv äënt tillas. Kra igan tavawsa lli ittr umuzdav is tlla tujad. Iskkus ukabaë g ddu taddagt, ar ttqln middn. Lliv içun iä ffvnd igäaä ar tthäaën, fjjijn .... Ummrn ilmma ayt dars uwmuzdav, fëpn i mad çëan. Lliv ccan igä ^ aä sun, nãifiän d umddaææl nsn inin as: - urri dar ayt dark, iofa fllak rbbi. Yurrid ugäiä lli imun d ayt dars. Ig argaz s tidt. ura sul ilssa ula ar ittkks tahiäuët, acku iga argaz iddrfin, ur sul ittawzdav. vid av nn flv umiy ad amaziv llii iïïafn lmrs ns ngr umiyn n imadann. Umiy amaziv taslmt tawravt Yat taylgi yusi ya wawssar ya uvlil yaf nn gis yat tslmt tawravt. Ar fllas talla tslmt lli tettr As ad s tt ikks g uskrf irar tt s waman lli tmyar. Tvama tslmt g wawssar iäi tt id g uvlil ilup tt inn g ill. Tummr tslmt tawravt tini as: - akk isrbp rbbi, tzzivzift tudrt inu, hati kra igan ass radd tturruyv s vid; aynna trit rad ak t fkv. Ma trit vilad nit? Irar as wawssar yini as: -ur riv yat. Tddu ilmma tslmt tkcm d waman. Llivd yurri urgaz s tgmmi yini mad as ijëan i tmvart ns. Ur tt iojb ma iskr urgaz ns acku ar bdda ttwarga ad tzdv g tgmmi mqurn. Tnkr ilmma Ar ttçi d urgaz ns lli ur iran yat. Llidd azkka tmun d urgaz ns ddun dar tslmt lli ttrn as tigmmi mqurn yugrn ti umvar n usun nsn. Urrind s usun afn d tigmmi imqurn ifjjijn mu ur illa wanaw ns g usun. Mddn n usun ur ssnn manid srsn tkka tgmmi; kra igatt yan d ma ittini. illa ma innan awssar iga imikr, wiyaä ar ttinin tawssart tga tasppart. Tazzanin n usun ar kkatn tigmmi s içëan. Ur sul sunfan iwssarn g uåns ula g bëëa n tgmmI. Inna v ka zrin ar ssflidn i uzawar n ayt usun. Iëmi urgaz gar tudrt ad, iddu dar tslmt tawravt yini as: -rar i yid tigmmi nu taqburt. Yurrid yaf tt id. Urrin dav iwssarn gin dav imçlaä, macc ummrn hnnan. buckin Tagäift ira iwis ugllid a itahl “ mayka ” lli igan yat trbat bahra ifulkin. Tini as: - wanna rad i yi yawi illa fllas ad ilmd a isawwur s ifassn ns; tili dars lpnïa ns. Iwis ugllid tozza dars “ mayka ”, vaynn af iskr mas as tnna. Iswuingm yals i uswingm isti açïïa. ilmd a iskar tigäifin. Lliv iga yan g imiritn ( zoma willi sawwurnin ) lli skarnin tigäifin çilnin, yawi ilmma “ mayka ”. lliv izri wayyur n tammnt ils ilmma iwis n ugllid timlsa n usbbab, inmuddu. iä amzwaru n umuddu ns umçn t imakrn, awin t s ya ifri krfnt, kksn as urv lli dars illan, irin a d t nvin. Isawl d yini asn: - man ãapa darun illan iv i yi tnvam? nikki ssnv ad çïïav tigäifin fulkinin, iv i yi tujjam g tudrt rad tnt çïïav ar tnt tzznzam s watig iggutn. Ixdm iwis ugllid ar içïïa tigäifin, Ar tnt zznzan imakrn. Lliv izri imalass lli s asn inna ra tt inn ikk g umuddu imil urd yurri, inkr babas art issiggil aylliv iëmi urt yufi. ar talla “ mayka tavtt tguäi n urgaz ns lli bahra dars iozzan. Zrin ussan iskr iwis n ugllid yat tgäift ur ilin anaw. Tssusm bahra imakrn; macc ur ssnn is gis ittyara s iælan mas ittyamaç iwis ugllid d mani g ittyamaç. lliv usin imakrn tagäift ad as tt zznzn yini asn iwis n ugllid: - tagäift ad imqur watic ns; ddu yat dar ugllid tettrm as timiäi n tzåiyin uwrv nv uggar. Iwin imakrn tagäift isv tt darsn ugllid. Tçëa tt ukan “ mayka ” tini asn mad gis illan, ddun ilmma inäafn amçn imakrn awind iwis u gllid. Lliv immaggar iwis n ugllid d “ mayka ” yini as: -app a tayri nu iozzan, ur sar ttuv ajmil nm. Tmlit i yi lpnïa lli yi sul yujjan ass ad g tudrt. Ifëp ugllid iskr amussu i ywis llid yurrin. Ar ssan mddn ar cttan ar ttpucn imalass. Umiy n aëminya. tayri n tudrt ar ictta uvilas uccann g tagant isååasn f isååasn. Urd sul gisn ivama amr yat tiyuga: immi tuccnt d baba uccn. Ar ttanfn aylliv ëmin, ar snfaln icdran; macc avilas ar bdda ittsutul g tama nsn. Kãuän ad mmtn s tawda, tini immi tuccnt i baba uccn: - Azkka iv dav izri uvilas tama n ucddir ad rad nn srs nffv njmoa d is. Içëa tn ukan uvilas llidd azkka yini asn s yan ugëä issiwidn: -ar ttanfm aylliv tëmim vassad ttyamaçm! Isawld baba uccn yini: - mnck ayd nkka ar nsiggil akk nçë macc yan uvilas mqurn am kiyin ur av yujja, ar av ka ismrara. - Manik? Avilas mqurn zund nkki! Ur illa uvilas ad. Nikki ka igan avilas idusn g tagant ad. - Surf av a dada illa yan yaänin k irwasn! Rad k issiwd iv t tçëit. Ibzg ixf uwvilas yini: -mlat i yi t ad t ccv d ixsan ns. Tini as immi tuccnt: -äfë av ad akt nml. Iäfë tn, awin t s ya wanu idran. Tillas ns skrnt g waman ns zund lmri. -smuqlnn za s izddar? Iknu nn uvilas ar immal uhran ns. ar ittannay avilas uwanu ar immal ula nttan uhran ns. Iëçm bahra uvilas aqmmu ns, iskr uvilas uwanu am nttan. kra igatt yan gisn ira ad iml mas yugr wayaä g zzomt. Iffv uvilas ixf ns; ur sul issn ma iskar, ur ifrk is a içëëa var ixf ns nit g waman. Igsr bahra iqs i tvuyit yaæi nn g waman, ilvi. Tummr ilmma tuwja n uccann, tddu immi tuccnt d baba uvccn vzn ya ifri yaänin, Zdvn gis, arun gis gigan n tarwa. Ifgr ilmma wamud uwuccann. Ikk aææ Timizar. tuzzalt zdvnt snat trbatin g yan usun illan g tama n tagant. Tirbatin ad myarnt ad ttddunt ad toumnt g ya wasif g yan udvar yaggugn, illa g wmmas n tagant. Tnna as nt matsnt ya wass: -kudnna tssfldmt i kra n lpss mqurn irwasn win uåzzi n ilutn g wasif rwlamt dulgguD. Lliv ddant taytmatin ar toumnt g wasif ssfldnt i lpss mqurn irwasn win ilutn iv kcmn s wasif. ætin dd mas a snt tnna matsnt, sfukkint. Uzzlnt ukan imiq tbidd yat gisnt tini i ultmas: - nikki rad urriv acku ttuv nn ta ^ ååst inu n urv tama wasif. Tmmav ultmas as tt id trar taåi as. Tddu ultmas s usun, twats nttat asif. Turri add tawi taååst ns, tg yat tuzzalt g ufus. Tini d ixf ns: -çäaëv ad mmavv f ixf inu s tuzzalt ad. Tlkm ukan tama wasif tut nn f yan buxxu mqurn. Nttan yad lli a issnkrn tasqarbalt lliv ikcm d waman. Tggammi trbat ma tskar; tra a Trwl ur as tçäaë. Tgann ukan afus s tuzzalt, s ivd fllas yuki buxxu izolulf tt. Tkcm trbat s uåns n udis n buxxu taf nn gis aylli nn ur ttam. Illa gis yan usun mççiyn zdvn gis willi izolulf buxxu. Viklli gis llan waddagn usinin tiyni. Lfakit ann a tctta trbat f ad tvama g tudrt. lliv zrin yan mnnaw ussan tætid trbat usun ns d ayt dars d ultmas; yavtt umarg nsn. Tætid tuzzalt ula nttat. Lliv äënt tillas iïïs buxxu Tasid trbat tuzzalt ns, tgzm adis n buxxu, ffvnd ilmma willi gis llanin. Turri trbat s usun NS dar ayt dars d ultmas. Zg assann ur jjun sul lkmnt trbatin taytmatin asif; ur illa ma içäaën a iddu a isiggl taååst n urv n trbat. Umiy n ifriqya. tilila umiy ad ittawssan zikk zikk azayku, lliv ta ur illa uglmam “ cigubic ” ula ikaliwn uwflla g tmazirt n indyann. Ya wass tdda illis n umvar s Tagant add tawi walajjn. Ar tzzigiz imikk tmmiggir yan ububbaç g uvaras. Tettr trbat i ububbaç ad as iml mani g radd tkks walajjn. yini as: acddir ad nit lli km yaçn. Tkcm trbat s ucddir, taf nn kra n walajjn irkan ivmln. Tddu art tsiggil g idvarn yaänin, macc ur tufi yat. Abubbaç nttan iäfë tt bdda. AR Isbuxxu, AR ISSIWID. Lliv tlkm trbat yan udvar ifawn g tagant, ig as d ëbbi tilila s yan urgaz awssar ... Ma iga? Manid ikka? Awd yan ur issn. Lliv tjmmoa trbat d wawssar llan kra n ijawwan; ar tmussun ifrawn n taddagin. Tarbat nttat tsawl f tkããaä ns i urgaz awssar. Isawl urgaz, ( lli ur isn yan ma iga ula manid ikka ), yini as: -iktur ayddid nm s waman, tgrut yan mnnaw içëan. Tskr trbat vaylli s as inna urgaz ur ittawssann. Imikk ha abubbaç inãä d g ucddir n tama nsn, ard ittazzal iwats tn. Tbbi trbat d urgaz tazzla. Rwln iäfëtn ububbaç. Lliv idrus mad d isn yaga, yini urgaz i trbat: -lup nn yat tçëut s tvrdin nm. Tsli ukan tçëut lli akal turri tg adrar yattuyn. Adrar ann ad igan vassad ikaliwn attuynin. Isvi mayad i ububbaç ad ivli ar takyuät uwdrar, ihuwd dav tagsart ar azavar. G tizi ann imyagal gigan d trbat d urgaz lli ismrara. Macc tazzla ns tjrrm bahra, ur as sul ivama yat ad tn dav yamç. Isawl dav urgaz ur ittawssan yini i trbat illis n umvar: - ffinn imikk n waman tivrdin nm. Tskr trbat mas as inna urgaz ur ittawssann. Slin ukan waman akal vzn yan uglmam amqran. Nttan ad igan aglmam “ cigubic ”. Lliv ur içäaë ububbaç a izgr aglmam ad yurri. Ar tsiggil trbat argaz awssar Urt tufi, acku idda lapt! Ma iga? Manid ikka? Awd yan ur sart issn. Iga d wawssar tilila, ijjnjm tarbat, illis n umvar, yaws g uskkir n tmazirt n indyann. Umiy n indyann Taglzimt yusi yan unåmar n islman taglzimt ns, immav a isastwa tanawt ns. Iæna ukan lliv iëmi tawwwri täë as nn tglzimt g ill. Ibzg ixf ns, ur sul issn ma iskar, yall agëä ns ar ismummuy ar ittini: - taglzimt inu tuääë! Taglzimt inu tuääë! Tffvd srs yat tslmt g waman tini as: - makk yavn? Maxx lliv a tsaqurt? - täë i yin tglzimt inu g waman. Giv zund iv sul ur ï ^ ïafv afus inw afasi. - Ad ur taplt ra stt sigglv awiv ak tt id. Tdrm tslmt i waman, tffvd dav Tawid d is yat tglzimt n nnqrt. Tini uwnåmar: - izd taglzimt nk aya? Idhc unåmar, isqurrid alln g tglzimt, ifiss imikk yini s ya wawal idran: - uhuy uhuy ur tga tinu. Taglzimt inu tga tin uzzal, tvitt Nit tanigt. Tsrs tslmt taglzimt lli g tanawt tdrm dav i waman. Llivd turri tawid d is yat tglzimt n urv ismrvan. Tssusm bahra tglzimt ad anåmar amçluä, macc ntta iga afgan yuvdn ur içäaë a yasi ayda ur igan wins. Tsrs dav tslmt taglzimt lli g tanawt, tdrm dav i waman. Içëa tt ukan unåmar tvlid g waman iqs i tvuyit yini: awa haa taglzimt inu! yumç unåhmar taglzimt ns uwuzzal, tfk as tslmt ula tin nnqrt d tin urv; tini as: - ajj tnt dark acku tgit argaz yuvdn. Llivd yurri s tgmmi ns, iddu s tagant, yawi d is tiglzam ns n urv d nnqrt. Ad tnt ka ismuss ar ïïaënt taddagin g ufasi ns d uçlmaä ns. Iïïaf ilmma unåmar imassn ur ilan anaw.! Ur sul iga amçluä. kiv idda s tåmrt i islman, ur ann ittmaïal yiktur d tanawt ns s kra igan anaw n islman. Ilkm unvmis n tmaxirt ns cndad ula mndad. Ran inåmarn yaänin ad skrn am ntan, Ar nn ttlupn taglzimt nsn g ill ar saqurn s kra mu ufan ar ttinin: -taglzimt inu! taglzimt inu! Ard srsn tffv tslmt ar asnd Ttawi taglzimt n nnqrt. Wannat gisn içëan yini tga tins. Ar asn ttini tslmt: -pccm a butkrkas, taglzimt ad ur tga tink. Ar tsmun tslmt taglzimt ns tini i kra igat yan gisn: -iv trit taglzimt nk aywa zom taæit nn g wammas n ill. Umiy akadyan Agllid ampëuã ur ipml ugllid “ kanu ” åmas “ sadu ” acku iskr tt gis mnnawt twal. Ur aææ srs isawal. “ Kanu ” iïïaf gigan d wayda, macc iga ampëuã. Iozza dars ad ittamç macc a yakka uhu. ya wass ira “ kanu ” a yçë ma iskar åmas “ sadu ”, iddu dars s tgmmi ns. Lliv ilkm yaf t inn ar ukan ikkat s yan igilm yat tkint uwanas irvan. Ur issn “ kanu ” izd bpra tt id yusi g iggi n takat. - ma tskart a “ sadu ”? - ar ssnwav azkkif a åma “ kanu ”! Is tçëit tikint ad ur tptajja ad tettrs g igi n takat! Ad ukan kkatv s igilm ad ar inuwwa uzkkif. - txããa yi tkint ad. mnck ad gis trit? Tikint ad tozza dari, ur ad d is ngiriv, macc lliv tgit åma rad ak tt zznzv s tmiäi n idrimn. - Waxxa hak timiäi n idrimn. Iddu “ kanu ” yawi d is tikint lli. Yini i walli as issnwan: - ur sul nptajja a nssrva takat g unwal, tikint ad ar tssnwa wapdutt iv att ikkat kra n yan s igilm. Ar ikkat umssnwa tikint lli s igilm, ivama uzkkif ismmiä, ur inwa ur irva. Tav tguäi “ kanu ”, yiri ka a ibbaqi ul ns. Ismun d inäafn ns yini asn: - iskr tt gigi “ sadu ”! Awi att tgimt g yat lxnct tlupmt inn g wasif. lliv illa “ sadu ” g lxnct ar isvuyyu ar ittini: -uhuy uhuy ur ad awiv illis ugllid!. Issfld as yan umksa, yini as: -nikki riv ad awiv illis ugllid! -ëçm lxnct ad tkcmt tilit g wansa nu, hati ra tawit illis ugllid. Vikann a ijëan. Yurri “ sadu ” s tgmmi ns, immiggir d åmas “ kanu ” g uvaras. - maxx tllit ukan sul vid? Nniv is nn täët g wasif! - kkivd asif ffvvd gis, acku asif iga asodi, imikk as zglv yat trusi n urv! Ifëp “ kanu ” lli iämoan g trusi n urv. Yumë “ kanu ” i inäafn ns ad t inn qnn g lxnct, awint lupnt inn g udvar llis inna åmas gis tarusi. Ur jju sul illa mad t içëan, iäënn g wasif, ilvi, ccint islman Yurri “ sadu ” ig agllid n tmazirt; iozzu dar mddn acku iïïhlla gisn. Idul s mad ran d mad ur ran. Umiy n kanaäa awal n imudar iksa umksa ulli ns g yat tagant. Lliv idda ad d isu g yat talat yaf nn g tama ns yan ulåmaä mu tssutl tmçla, immav ad d gis iffv ur as yufa Yunnit ukan ulåmaä yini: - jjnjm i yi a yamksa jjnjm i yi! Ig as nn umksa akuëay ns g uflla n tmçla. Imun ilmma ulåmaä d ukuëay ar afus n umksa, Yini as: - tzzivzift tudrt inu, ad ur tikãïï yat, ur ad ak skrv yat rad k awiv dar baba lli igan agllid n ilåmaän, rad ak ifk ma trit. Nniv nikki yuf ak ad as tettrt ad tiçäuët ad ttfhamt awal n imudar. Agllid n ilåmaän iozza dars a iskar lxir. Lliv ibdd umksa g mnid ns, yini asd: - akk issrbp ëbbi tjjnjmt iwi g lmut. ma trit g tsmvurt nk f twwuri ad iëwan lli tskrt? - riv ad ttfhamv awal n imudar. - ukan! Irxa ma trit. Ittid s tama nu tëçmt imi nk. Iëçm umksa imi ns, iãinãg nn gis Ulåmaä. -Vilad iv a sawaln imudar rad tssnt mad ttinin. Isnimmr umksa agllid n ilåmaän iddu. Ar ittidu umksa g tagant ar Ittirir, ar iãinãig. Iäfë tawda ns ar isiggil ulli ns. Imikk yut nn f sin igaywarn. Isnqë ad issfld mad ttinin. awind imzgan ns awal ad: - mta issn umksa is illa yan ããndu ^ q iktarn s urv d nnqrt g ddu wakal n udvar lliv ittgawar mas tnnit radt iskr? Ur sul iql umksa a issfld i wawal n ugaywar wissin. Iwats taddagt lli imyar ar Ittgawr G umalu ns, yasi aglzim ns ar iqqaz. Yaf nn yan ããnduq içuëçi s urv d nnqrt. ^ Yiwyi umksa tarusi iddu, Ibnu tigmmi, itahl tamïïutt lli dars iozzan. Kra igan ass ar issflid umksa i tallasin lli ttinin izammarn ns umiy n swisra